stanford-oval/wikipedia huggingface dataset:
ประวัติศาสตร์เชียงใหม่ (พ.ศ. 2101–2317)
ประวัติศาสตร์ > การรุกรานจากพม่าและสยาม

หลังนรธาเมงสอสิ้นพระชนม์ อาณาจักรล้านนาตกอยู่ในความวุ่นวายจากการแย่งชิงอำนาจระหว่างกลุ่มขุนนางฝ่ายที่สนับสนุนพระช้อยและฝ่ายที่สนับสนุนพระชัยทิพ ในปี พ.ศ. 2156/2157 ไทยสากล (จ.ศ. 975) กองทัพเมืองลำปางตีเมืองเชียงใหม่แตก ฝ่ายลำปางปลงพระชนม์พระชัยทิพและยกพระช้อยขึ้นครองราชย์แทน เจ้าพลศึกซ้ายไชยสงครามผู้ครองเมืองน่านส่งข่าวไปยังพระเจ้าอะเนาะเพะลูน ส่งผลให้พระองค์ยกทัพมาล้อมเชียงใหม่และลำปางในเดือนกรกฎาคม พ.ศ. 2157 ไทยสากล การสู้รบเป็นไปอย่างดุเดือดและถูกบันทึกไว้ในโคลงมังทรารบเชียงใหม่ พระช้อยสิ้นพระชนม์ในระหว่างช่วงเวลาดังกล่าว ทำให้เมืองเชียงใหม่ยอมสวามิภักดิ์ต่อพระเจ้าอะเนาะเพะลูนในวันที่ 4 ธันวาคม พ.ศ. 2157 ไทยสากล ตามด้วยเมืองลำปางในวันต่อมา ชาวเมืองเชียงใหม่ถูกกวาดต้อนไปยังหงสาวดี
เมื่อยึดครองล้านนาได้แล้ว พระเจ้าอะเนาะเพะลูนทรงแยกเมืองเชียงแสนออกจากการปกครองของเชียงใหม่เป็นนครรัฐเชียงแสน โดยทรงตั้งเจ้าเมืองเชียงแสนเป็นเจ้าฟ้ากาเผือกขึ้นตรงต่อกษัตริย์พม่า เจ้าพลศึกซ้ายไชยสงครามทรงได้เป็นพระเจ้าเชียงใหม่ในปีต่อมา พระเจ้าอะเนาะเพะลูนสิ้นพระชนม์ในปี พ.ศ. 2171 ไทยสากล และเกิดการแย่งชิงอำนาจระหว่างพระเจ้ามีนเยเดะบะและสุทโธธรรมราชา ทำให้เจ้าพลศึกซ้ายไชยสงครามทรงแข็งเมืองต่อพม่า นำไปสู่สงครามตีเมืองเชียงใหม่ในปี พ.ศ. 2174 ไทยสากล เมืองเชียงใหม่ยอมแพ้ต่อพระเจ้าตาลูนในวันที่ 28 กุมภาพันธ์ พ.ศ. 2175 ไทยสากล กองทัพพม่ากวาดต้อนเจ้าพลศึกซ้ายไชยสงครามและชาวเมืองเชียงใหม่ไปหงสาวดี ในปีเดียวกัน จดหมายเหตุวันวลิตระบุว่า สมเด็จพระเจ้าปราสาททองทรงยกทัพขึ้นมาตีเชียงใหม่ ทำให้เจ้าเมืองเชียงใหม่ต้องทิ้งเมืองหนีไป ทำให้กองทัพอยุธยาเปลี่ยนเป้าหมายไปโจมตีนครลาวซึ่งเป็นประเทศราชของเชียงใหม่
ภายหลังสงคราม พระเจ้าตาลูนมีพระราชโองการให้งดเก็บส่วยเมืองเชียงใหม่ และทรงให้ซ่อมแซมวัดภายในเมือง เมืองเชียงใหม่ในรัชสมัยของพระเจ้าตาลูนมีความเจริญรุ่งเรืองและมีการค้าที่เจริญเติบโต จนกระทั่งในปี พ.ศ. 2202 ไทยสากล สงครามระหว่างราชวงศ์หมิงใต้และราชวงศ์ชิงทำให้เกิดการรุกรานของจีนฮ่อในพม่าตอนบนและดินแดนโดยรอบ พญาแสนหลวงผู้ปกครองเมืองเชียงใหม่เห็นว่าพม่าไม่สามารถให้ความคุ้มครองเมืองเชียงใหม่ได้ จึงตัดสินใจสวามิภักดิ์ต่อสมเด็จพระนารายณ์มหาราชแห่งกรุงศรีอยุธยาในปี พ.ศ. 2203 ไทยสากล สมเด็จพระนารายณ์มหาราชโปรดให้จัดกองทัพขึ้นไปป้องกันเมืองเชียงใหม่ในเดือนพฤศจิกายน ฝ่ายเชียงใหม่หลังจากทราบว่าการรุกรานของจีนฮ่อคลี่คลายแล้วจึงกลับไปสวามิภักดิ์กับพม่าตามเดิม สมเด็จพระนารายณ์มหาราชจึงดำรัสสั่งให้เข้าตีเมืองเชียงใหม่แทน กองทัพอยุธยาตีเมืองเชียงใหม่แตกในต้นปี พ.ศ. 2204 ไทยสากล (จ.ศ. 1022 ปลายศก) หรือไม่ช้ากว่าเดือนตุลาคม เมืองเชียงใหม่จึงอยู่ภายใต้อำนาจของอยุธยา
ต่อมาอยุธยาไม่ประสบความสำเร็จในการตีหัวเมืองมอญพม่า พญาแสนหลวงจึงแข็งเมืองต่ออยุธยา ทำให้อยุธยายกทัพมาตีเมืองเชียงใหม่แตกอีกครั้งในวันที่ 9 กุมภาพันธ์ พ.ศ. 2206 ไทยสากล และกวาดต้อนผู้คนลงไปที่กรุงศรีอยุธยา ชาวเชียงใหม่หลบหนีออกจากเมืองและคอยซุ่มโจมตีกองทัพอยุธยา จนในที่สุดฝ่ายอยุธยาตัดสินใจทิ้งเมืองเชียงใหม่ในปี พ.ศ. 2207 ไทยสากล
ประวัติศาสตร์ > การปกครองของราชวงศ์ตองอูและสภาพจลาจลในดินแดนล้านนา

เมื่อพระเจ้าปเยทรงทราบข่าวจากการถอยทัพของอยุธยาจากทางเมืองเชียงใหม่ จึงทรงแต่งตั้งให้มีนเยละจอให้เป็นเมียวหวุ่นแห่งเชียงใหม่ พม่าเปลี่ยนแปลงนโยบายเป็นผนวกเมืองต่างๆ ในดินแดนล้านนาให้เป็นส่วนหนึ่งของอาณาจักร ขุนนางพม่าจากราชสำนักถูกส่งมาปกครองร่วมกับขุนนางท้องถิ่น โดยผู้มีอำนาจปกครองสูงสุดคือเมียวหวุ่นแห่งเชียงใหม่ ตำแหน่งเจ้าเมืองของเมืองต่างๆ จะถูกสับเปลี่ยนเป็นประจำเพื่อป้องกันการสั่งสมอำนาจในท้องถิ่น
ในปี พ.ศ. 2270 ไทยสากล (จ.ศ. 1089) งานโย เมียวหวุ่นแห่งเชียงใหม่ได้เรียกเก็บภาษีอย่างหนักและกดขี่ราษฎร ทำให้เกิดกบฏตนบุญเทพสิงห์โค่นล้มผู้ปกครองพม่าที่เมืองเชียงใหม่ ต่อมาเทพสิงห์ถูกโค่นล้มโดยเจ้าองค์คำ สภาวะสุญญากาศทางการเมืองทำให้เหล่าผู้ปกครองหัวเมืองล้านนาตอนล่างต่างแยกตัวเป็นอิสระและปกครองตนเองในลักษณะเดียวกับชุมนุมต่างๆหลังเสียกรุงครั้งที่ 2 เช่น พระยาไชยสงคราม (ทิพย์ช้าง)แห่งนครลำปาง และพญาหลวงติ๋นมหาวงศ์แห่งนครน่าน
รัชสมัยของเจ้าองค์คำเต็มไปด้วยศึกสงคราม กองทัพพม่าเข้าโจมตีเชียงใหม่ 4 ครั้ง ในขณะเดียวกันเจ้าองค์คำก็เป็นพันธมิตรกับสมิงทอพุทธกิตติแห่งอาณาจักรหงสาวดีใหม่เพื่อต่อต้านพม่า นอกจากนี้ เชียงใหม่ยังทำสงครามกับเมืองอื่นๆ ในดินแดนล้านนา เช่น ลำพูนในปี พ.ศ. 2280/2281 ไทยสากล และเชียงแสนในปี พ.ศ. 2270 ไทยสากล และปี พ.ศ. 2301 ไทยสากล
ประวัติศาสตร์ > การยึดครองโดยราชวงศ์โก้นบอง

ในปี พ.ศ. 2300 อาณาจักรพม่ารวมเป็นหนึ่งได้อีกครั้งภายใต้ราชวงศ์โก้นบอง ทำให้นครต่างๆในดินแดนล้านนาต่างส่งบรรณาการมาสวามิภักดิ์ ต่อมาในปี พ.ศ. 2306 กองทัพพม่าเข้ายึดครองเมืองเชียงใหม่ที่ยังคงตั้งตัวเป็นอิสระอยู่ พร้อมทั้งปราบปรามหัวเมืองอื่นๆในล้านนา แต่ผู้ปกครองพม่าไม่สามารถควบคุมเมืองต่างๆได้อย่างสมบูรณ์ การขยายอำนาจของราชวงศ์ใหม่ผลักดันให้เหล่าเจ้าฟ้าไทใหญ่ขอความช่วยเหลือจากจีน นำไปสู่สงครามจีน–พม่า กองทัพจีนเข้าโจมตีรัฐเชียงแขงและรัฐเชียงตุงในปี พ.ศ. 2309 และสามารถยึดครองได้สำเร็จ ชิงฉือลู่ระบุว่า จ้าวจายเยฺวถี (จีน: 召齋約提) แห่งเชียงใหม่เข้าสวามิภักดิ์ต่อจีนและได้รับการแต่งตั้งเป็นถู่ซือ อย่างไรก็ตาม เชียงใหม่กลับไปอยู่ภายใต้อำนาจพม่าอีกครั้งในปีถัดมา หลักฐานฝ่ายล้านนาระบุว่า เชียงใหม่ร่วมกับเมืองต่าง ๆ ก่อกบฏต่อพม่า จนกระทั่งถูกปราบลงในปี พ.ศ. 2309 ไทยสากล ซึ่งได้รับการสันนิษฐานว่า เกิดจากอิทธิพลของสงครามดังกล่าว ความขัดแย้งระหว่างผู้ปกครองพม่าและผู้ปกครองท้องถิ่นยังคงดำเนินต่อไป จนกระทั่งอาณาจักรธนบุรีขยายอำนาจเข้าสู่ดินแดนล้านนา นำไปสู่สงครามเชียงใหม่ พ.ศ. 2317 โป่มะยุง่วน เมียวหวุ่นแห่งเชียงใหม่สละเมืองในวันที่ 14 มกราคม พ.ศ. 2318 ไทยสากล การปกครองของพม่าจึงสิ้นสุดลง
รายพระนามและรายนามผู้ปกครอง > รายพระนามและรายนามเจ้าเมืองเชียงใหม่และเมียวหวุ่นแห่งเชียงใหม่

สำหรับรายพระนามพระมหากษัตริย์ก่อนปี พ.ศ. 2207 ดูที่ รายพระนามพระมหากษัตริย์ล้านนา
| 0 | 1 | 2 | 3 | 4 |
| --- | --- | --- | --- | --- |
| พระรูป/รูป | รายพระนาม/รายนาม | เริ่ม (พ.ศ. ไทยสากล) | สิ้นสุด (พ.ศ. ไทยสากล) | หมายเหตุ |
|  | มีนเยละจอ | 4 ธันวาคม 2207 | พฤษภาคม/มิถุนายน 2210 |  |
|  | เจ้าฟ้าแห่งโม่ญี่น | พฤษภาคม/มิถุนายน 2210 | 13 เมษายน 2214 |  |
|  | มีนเยยานดา | 13 เมษายน 2214 | 2225/2226 (จ.ศ. 1044) |  |
|  | มีนเยนอระทา | 2225/2226 (จ.ศ. 1044) | 2261/2262 (จ.ศ. 1080) |  |
|  | งานโย | 2261/2262 (จ.ศ. 1080) | ก่อน 17 ธันวาคม 2270 |  |
|  | เทพสิงห์ | ก่อน 17 ธันวาคม 2270 | ก่อน 17 มกราคม 2271 (จ.ศ. 1089 เดือน ? ขึ้น 6 ค่ำ) | พื้นเมืองเชียงแสนระบุว่า ชาวเชียงใหม่ก่อกบฏ จากนั้นยกทัพมาตีเชียงแสนในวันที่ 17 ธันวาคม (จ.ศ. 1089 เดือน 4 เหนือ ขึ้น 5 ค่ำ) เทพสิงห์จะต้องขึ้นครองเมืองก่อนหน้านั้น เทพสิงห์ครองเมืองเชียงใหม่ได้ประมาณ 1 เดือน (จันทรคติ) |
|  | เจ้าองค์คำ | ก่อน 17 มกราคม 2271 (จ.ศ. 1089 เดือน ? ขึ้น 6 ค่ำ) | 19 ตุลาคม 2302 (จ.ศ. 1121 เดือน 1 เหนือ แรม 14 ค่ำ) | ตำนานพื้นเมืองเชียงใหม่ไม่ระบุเลขเดือนของวันขึ้นครองเมือง วันสุดท้ายที่เป็นไปได้คือ 17 มกราคม (จ.ศ. 1089 เดือน 5 เหนือ ขึ้น 6 ค่ำ) กรณีเทพสิงห์ได้ครองเชียงใหม่ในเดือน 4 เหนือ |
|  | องค์จันทร์ | พฤศจิกายน 2302 (จ.ศ. 1121 เดือน 3 เหนือ) | 17 มกราคม 2305 (จ.ศ. 1123 เดือน 4 เหนือ แรม 8 ค่ำ) |  |
|  | เจ้าขี้หุด | 2305 | 31 สิงหาคม 2306 (จ.ศ. 1125 เดือน 11 เหนือ แรม 8 ค่ำ) |  |
|  | โป่อภัยคามินี | 2306/2307 (จ.ศ. 1125) | 2311/2312 (จ.ศ. 1130) |  |
|  | โป่มะยุง่วน | 2311/2312 (จ.ศ. 1130) | 14 มกราคม 2318 (จ.ศ. 1136 เดือน 4 เหนือ ขึ้น 14 ค่ำ) | พระราชพงศาวดาร ฉบับพันจันทนุมาศ (เจิม) ระบุวันเสียเมืองเชียงใหม่ไว้ตรงกัน คือ จ.ศ. 1136 เดือนยี่ ขึ้น 14 ค่ำ |
รายพระนามและรายนามผู้ปกครอง > ข้อโต้แย้งเกี่ยวกับรายนามผู้ปกครองเชียงใหม่ในตำนานพื้นเมืองเชียงใหม่

รายนามผู้ปกครองเชียงใหม่ระหว่างปี พ.ศ. 2175 - 2270 เป็นที่รู้จักกันอย่างแพร่หลายโดยอ้างอิงจากตำนานพื้นเมืองเชียงใหม่ผูกที่ 6 หรือหลักฐานชั้นหลังที่อ้างอิงตำนานพื้นเมืองเชียงใหม่ เช่น พงศาวดารโยนก อย่างไรก็ตาม ตำนานพื้นเมืองเชียงใหม่ส่วนนี้ได้ถูกโต้แย้งว่านำเอาบันทึกของเชียงแสนและพม่ามาใช้โดยไม่ได้ตรวจสอบความถูกต้อง และมีเนื้อหาขัดแย้งกับหลักฐานของพม่า เชียงแสน และอยุธยา
| --- | --- |
ผู้ปกครอง: ข้อโต้แย้งโดยย่อ
พระยาหลวงทิพเนตร: พื้นเมืองเชียงแสนและราชวงศาพื้นเมืองเชียงใหม่บ่งชี้ว่า เจ้าฟ้าหลวงทิพเนตรครองเมืองเชียงแสน ในขณะที่เมืองเชียงใหม่ว่างเจ้าเมือง
พระแสนเมือง: เจ้าเมืองเชียงใหม่ถูกกวาดต้อนไปยังอยุธยาในปี พ.ศ. 2207 เจ้าฟ้าแสนเมืองครองเมืองเชียงแสนไปจนถึงปี พ.ศ. 2215
เจ้าเมืองแพร่: ถูกโต้แย้งว่าบันทึกผิดเพี้ยนมาจากพระเจ้าปเย ซึ่งทรงเคยเป็นเจ้าเมืองแปรมาก่อน
อุปราชอึ้งแซะ: ถูกโต้แย้งว่าบันทึกผิดเพี้ยนมาจากพระเจ้านะราวะระ ซึ่งทรงเป็นพระมหาอุปราชาพม่าในขณะนั้น
เจพูตราย: ถูกโต้แย้งว่าบันทึกผิดเพี้ยนมาจากพระเจ้ามังกะยอดิน ซึ่งทรงเป็นพระโอรสของเจ้าชายแห่งซีบุดะรา (Siputtara)
สิงคโปร์พรีเมียร์ลีก

| --- | --- |
ก่อตั้ง: 1996; 29 ปีที่แล้ว (1996) (เอส.ลีก) 2018; 7 ปีที่แล้ว (2018) (สิงคโปร์พรีเมียร์ลีก)
ประเทศ:  สิงคโปร์  มาเลเซีย  บรูไน  ญี่ปุ่น
สมาพันธ์: เอเอฟซี (เอเชีย)
จำนวนทีม: 9
ระดับในพีระมิด: 1
ถ้วยระดับประเทศ: สิงคโปร์คัพ สิงคโปร์ลีกคัพ สิงคโปร์ชาเลตี้ชิลด์
ถ้วยระดับนานาชาติ: เอเอฟซีแชมเปียนส์ลีก เอเอฟซีคัพ
ทีมชนะเลิศปัจจุบัน: อัลบิเร็กซ์ นีงาตะ (S) (สมัยที่ 6)  (2023)
ชนะเลิศมากที่สุด: สิงคโปร์ อาร์ม ฟอร์ซ/ วอริเออร์ (9 ครั้ง)
เว็บไซต์: spl.sg
ปัจจุบัน: สิงคโปร์พรีเมียร์ลีก 2024–25
สิงคโปร์พรีเมียร์ลีก (S.League) เป็นลีกฟุตบอลสูงสุดในประเทศสิงคโปร์ เริ่มก่อตั้งในปี พ.ศ. 2539 (ค.ศ. 1996) โดยมาแทนลีกเดิมที่มีชื่อว่า เอส.ลีก ก่อตั้งในปี ค.ศ. 2018 ปัจจุบันลีกนี้มีทีมอยู่ 9 ทีม
ประวัติ

เอส.ลีก (S.League) เป็นลีกฟุตบอลสูงสุดในประเทศสิงคโปร์ เริ่มก่อตั้งในปี พ.ศ. 2539 (ค.ศ. 1996) โดยก่อนหน้าเอสลีกได้ใช้ชื่อ "เนชันแนลฟุตบอลลีก" ระหว่างปี 2518-2530 และ "พรีเมียร์ลีก" ระหว่างปี 2531-2538 ปัจจุบันประสบปัญหาความถดถอยของยอดผู้ชมในสนาม จึงจำเป็นต้องเชิญทีมจากต่างชาติเข้าแข่งขัน ทั้งจาก จีน เกาหลีใต้ บรูไน และญี่ปุ่น ซึ่งปัจจุบันความนิยมของเอสลีกก็ยังไม่เพิ่มขึ้น ทำให้หลายสโมสรต้องปิดตัวลงไป เช่น สโมสรเซมบาวัง
ประวัติตราการแข่งขัน
เอส.ลีก 
 (1996 - 2017)
สโมสรใน เอส.ลีก > สโมสรใน เอส.ลีก ปัจจุบัน

อัลบิเร็กซ์ นีงาตะ (S)
บาเลสเตียร์ คัลซา, เกิดจากการควบรวมกิจการระหว่าง บาเลสเตียร์ เซ็นทรัล และ Clementi Khalsa ในปี 2002
เกย์ลัง อินเตอร์เนชันแนล, รู้จักกันในชื่อ เกลัง ยูไนเต็ด ตั้งแต่ 1996 ถึง 2012
ไลออนซิตีเซเลอส์
ฮัวกัง ยูไนเต็ด, เป็นที่รู้จักในชื่อ Marine Castle United (1998-2001), Sengkang Marine (2002-2003), Sengkang Punggol (รวมเข้ากับ Paya Lebar Punggol 2006-2010)
ทัมปิเนส โรเวอร์
ตันจงปาการ์
Young Lions
DPMM FC
Albirex (S)
Tanjong Pagar
บาเลสเตียร์ คัลซา
Geylang International
ทัมปิเนส โรเวอร์
ฮัวกัง ยูไนเต็ด
Young Lions
ไลออนซิตีเซเลอส์
class=notpageimage|
ที่ตั้งของสโมสรในสิงคโปร์พรีเมียร์ลีก 2021
สโมสรใน เอส.ลีก > อดีตสโมสรใน เอส.ลีก

Tanjong Pagar United (1996–2004, 2011–2014; known as Tiong Bahru United from 1996 to 1997.)
Woodlands Wellington (1996-2014)
Sembawang Rangers (1996-2003)
Jurong (1997-2003)
Gombak United (1998-2002, 2006-2012)
Clementi Khalsa (1999-2002)
Paya Lebar Punggol (2005)
Sporting Afrique (2006)
วอริเออร์ (1996–2019)
สโมสรใน เอส.ลีก > อดีตสโมสรใน เอส.ลีก > สโมสรต่างประเทศ

Sinchi FC (2003–2005)
Super Reds (2007–2009)
Sporting Afrique (2006)
Liaoning Guangyuan (2007)
Dalian Shide Siwu (2008)
Beijing Guoan Talent (2010)
เอตวล (2010–2011)
Harimau Muda A (2012)
Harimau Muda B (2013–2015)
ทำเนียบสโมสรชนะเลิศ

| ฤดูกาล | ชนะเลิศ |
| --- | --- |
2023: อัลบิเร็กซ์ นีงาตะ (S)
2022: อัลบิเร็กซ์ นีงาตะ (S)
2021: ไลออนซิตีเซเลอส์
2020: อัลบิเร็กซ์ นีงาตะ (S)
2019: บรูไน DPMM
2018: อัลบิเร็กซ์ นีงาตะ (S)
2017: อัลบิเร็กซ์ นีงาตะ (S)
2016: อัลบิเร็กซ์ นีงาตะ (S)
2015: บรูไน DPMM
2014: วอริเออร์
2013: ทัมปิเนส โรเวอร์
2012: ทัมปิเนส โรเวอร์
2011: ทัมปิเนส โรเวอร์
2010: เอตวล เอฟซี
2009: สิงคโปร์ อาร์ม ฟอร์ซ
2008: สิงคโปร์ อาร์ม ฟอร์ซ
2007: สิงคโปร์ อาร์ม ฟอร์ซ
2006: สิงคโปร์ อาร์ม ฟอร์ซ
2005: ทัมปิเนส โรเวอร์
2004: ทัมปิเนส โรเวอร์
2003: โฮม ยูไนเต็ด
2002: สิงคโปร์ อาร์ม ฟอร์ซ
2001: สิงคโปร์ อาร์ม ฟอร์ซ
2000: เกย์ลัง ยูไนเต็ด
1999: โฮม ยูไนเต็ด
1998: สิงคโปร์ อาร์ม ฟอร์ซ
1997: สิงคโปร์ อาร์ม ฟอร์ซ
1996: เกย์ลัง ยูไนเต็ด
ผลงานตามสโมสร

| สโมสร | ชนะเลิศ | รองชนะเลิศ |
| --- | --- | --- |
|  วอริเออร์ (สิงคโปร์ อาร์ม ฟอร์ซ) | 9 | 4 |
|  อัลบิเร็กซ์ นีงาตะ (S) | 6 | 1 |
|  ทัมปิเนส โรเวอร์ | 5 | 8 |
|  ไลออนซิตีเซเลอส์ (โฮม ยูไนเต็ด) | 3 | 7 |
 บรูไน DPMM: 2
|  เกย์ลัง อินเตอร์เนชันแนล | 2 | 1 |
|  เอตวล | 1 | 0 |
|  ตันจงปาการ์ | 0 | 3 |
|  Super Reds | 0 | 1 |
ดูเพิ่ม

สิงคโปร์คัพ
แหล่งข้อมูลอื่น

เว็บไซต์เอสลีกอย่างเป็นทางการ
| ด ค กลีกฟุตบอลสูงสุดของทวีปเอเชีย (เอเอฟซี) |
| --- | --- |
ปัจจุบัน:  อัฟกานิสถาน  ออสเตรเลีย  บาห์เรน  บังกลาเทศ  ภูฏาน  บรูไน  กัมพูชา  จีน  ไต้หวัน  กวม  ฮ่องกง  อินเดีย  อินโดนีเซีย  อิหร่าน  อิรัก  ญี่ปุ่น  จอร์แดน  คูเวต  คีร์กีซสถาน  ลาว  เลบานอน  มาเก๊า  มาเลเซีย  มัลดีฟส์  มองโกเลีย  พม่า  เนปาล  เกาหลีเหนือ  หมู่เกาะนอร์เทิร์นมาเรียนา†  โอมาน  ปากีสถาน  ปาเลสไตน์ (ฉนวนกาซา, เวสต์แบงก์)  ฟิลิปปินส์  กาตาร์  ซาอุดีอาระเบีย  สิงคโปร์  เกาหลีใต้  ศรีลังกา  ซีเรีย  ทาจิกิสถาน  ไทย  ติมอร์เลสเต  เติร์กเมนิสถาน  สหรัฐอาหรับเอมิเรตส์  อุซเบกิสถาน  เวียดนาม  เยเมน 
อดีต:  เวียดนามเหนือ  เวียดนามใต้  เยเมนใต้ 
† สมาชิกของ Associate Member Association
ศูนย์แพทยศาสตรศึกษาชั้นคลินิกในประเทศไทย

| --- | --- |
Medical Education Center

สถาปนา: พ.ศ. 2537; 31 ปีที่แล้ว (2537)
สถาบันหลัก: กระทรวงสาธารณสุข, สภากาชาดไทย, กรมการแพทย์, กรุงเทพมหานคร, กองทัพอากาศ, กองทัพเรือ
วิทยาเขต: โรงพยาบาลของกระทรวงสาธารณสุข, สภากาชาดไทย, กรมการแพทย์, กรุงเทพมหานคร, กองทัพอากาศ, กองทัพเรือ
ศูนย์แพทยศาสตรศึกษาชั้นคลินิก คือ ศูนย์จัดการเรียนการสอนตามหลักสูตรแพทยศาสตรบัณฑิต ในระดับชั้นคลินิก (ปีที่4-6) จัดตั้งอยู่ภายในโรงพยาบาลต่าง ๆ โดยร่วมมือกับคณะแพทยศาสตร์ต่าง ๆ ในการร่วมผลิตบัณฑิตแพทย์
ประวัติ

ศูนย์แพทยศาสตรศึกษาชั้นคลินิก เป็นศูนย์จัดการเรียนการสอนตามหลักสูตรแพทยศาสตรบัณฑิต ในระดับชั้นคลินิก (ปีที่4-6) จัดตั้งอยู่ภายในโรงพยาบาลต่าง ๆ โดยร่วมมือกับคณะแพทยศาสตร์ต่าง ๆ ในการร่วมผลิตบัณฑิตแพทย์
สำหรับการจัดการเรียนการสอนนั้น ในระดับชั้นปรีคลินิก (ชั้นปี 1 - 3) จะทำการเรียนการสอนที่คณะแพทยศาสตร์ต่าง ๆ ส่วนในระดับชั้นคลินิก (ชั้นปี 4 - 6) จะอาศัย โรงพยาบาลในสังกัดกระทรวงสาธารณสุข, สภากาชาดไทย, กรมการแพทย์, กรุงเทพมหานคร, กองทัพอากาศ และกองทัพเรือ ที่เข้าร่วมเป็นสถาบันสมทบในการเรียนและฝึกปฏิบัติงานของนิสิตนักศึกษาแพทย์  ดังนั้นจึงให้มีการจัดตั้งศูนย์แพทยศาสตรศึกษาชั้นคลินิกขึ้นในโรงพยาบาลต่าง ๆ ที่เข้าร่วมเป็นสถาบันสมทบในการร่วมผลิตแพทย์เพื่อบริหารและจัดการเรียนการสอนนิสิตนักศึกษาแพทย์ในโรงพยาบาลต่าง ๆ อย่างมีประสิทธิภาพ โดยให้เป็นหน่วยงานหนึ่งของโรงพยาบาลนั้น ๆ
แหล่งข้อมูลอื่น

สำนักงานบริหารโครงการร่วมผลิตแพทย์เพิ่มเพื่อชาวชนบท
| ด ค กศูนย์แพทยศาสตรศึกษาชั้นคลินิกในประเทศไทย |
| --- | --- | --- |
| สำนักปลัดกระทรวงสาธารณสุข | กาฬสินธุ์ • กำแพงเพชร •  ขอนแก่น  • เจ้าพระยายมราช • เจ้าพระยาอภัยภูเบศร • ชุมพรเขตรอุดมศักดิ์ • ชลบุรี • เชียงรายประชานุเคราะห์ • ตรัง • นราธิวาสราชนครินทร์ • บุรีรัมย์ • ปัตตานี • ปทุมธานี • พระปกเกล้า • พระนครศรีอยุธยา • พิจิตร • พุทธชินราช พิษณุโลก • แพร่ • เพชรบูรณ์ • พะเยา • พหลพลพยุพเสนา • นครพิงค์ • นครปฐม • มหาราชนครราชสีมา • มหาราชนครศรีธรรมราช • มหาสารคาม • มุกดาหาร • เมืองฉะเชิงเทรา • ยะลา • ร้อยเอ็ด • ระยอง • ราชบุรี • ลำพูน • ลำปาง • วชิระภูเก็ต  • ศรีสะเกษ  • สกลนคร • สงขลา • สมเด็จพระเจ้าตากสินมหาราช • สรรพสิทธิประสงค์ • สระบุรี • สวรรค์ประชารักษ์ • สุราษฎร์ธานี • สุรินทร์  • สมุทรปราการ • หาดใหญ่ • อุดรธานี • อุตรดิตถ์ |  |
| กรมการแพทย์ | ราชวิถี • เลิดสิน • นพรัตนราชธานี |  |
| สำนักการแพทย์ กรุงเทพมหานคร | กลาง • เจริญกรุงประชารักษ์ • ตากสิน • สิรินธร • ราชพิพัฒน์ |  |
| สภากาชาดไทย | สมเด็จพระบรมราชเทวี ณ ศรีราชา |  |
| กองทัพอากาศ | ภูมิพลอดุลยเดช |  |
| กองทัพเรือ | สมเด็จพระปิ่นเกล้า • สมเด็จพระนางเจ้าสิริกิติ์ |  |
รายชื่อ • โครงการ • แพทยศาสตร์
ออสการ์

ออสการ์ (อังกฤษ: Oscar) อาจหมายถึง
ออสการ์ นักฟุตบอลชาวบราซิล
ออสการ์ เดอ ลา โฮยา นักมวยชาวอเมริกัน-เม็กซิกัน
ออสการ์ ไวลด์ นักเขียนชาวไอริช
ปลาออสการ์ ปลาน้ำจืดชนิดหนึ่ง
รางวัลออสการ์ รางวัลในวงการภาพยนตร์ จัดโดยสถาบันศิลปะภาพยนตร์และวิทยาการ ประเทศสหรัฐอเมริกา
ออสการ์ (แมวพยาบาล) แมวที่อ้างว่า  พยากรณ์ความตายของมนุษย์ได้
ออสการ์ เรือดำน้ำ
เดอะออสการ์ ภาพยนตร์ตลก
ออสการ์ ค่ายเพลง
กายคตาสติ

กายคตาสติ (อ่านว่า กา-ยะ-คะ-ตา-สะ-ติ) แปลว่า สติที่เป็นไปในกาย เป็นวิธีทำกรรมฐานอย่างหนึ่งในอนุสสติ 10 เป็นอารมณ์ที่ทำให้บรรลุสูงสุดที่ปฐมฌาน เพราะเป็นอารมณ์ที่มีการเพ่ง แต่ก็ยังต้องมีวิตกวิจารเหลือไว้ในการคิดพิจารณาอยู่
กายคตาสติ คือ การใช้สติไปรู้อวัยวะในร่างกายของตน เช่น ผม ขน เล็บ ฟัน หนัง ฯลฯ ให้เห็นตามความเป็นจริงว่าเป็นของไม่งาม ปฏิกูล น่าเกลียด โสโครก ไม่ควรยึดมั่น ถือมั่น พิจารณาไปจนเห็นความจริง จิตยอมรับความจริงได้ เกิดความเบื่อหน่าย คลายความกำหนัดยินดีในกาย ไม่ยึดมั่นถือมั่นกายต่อไป
กายคตาสติ เมื่อระลึกถึงอยู่เนือง ๆ ย่อมส่งผลให้หมดความยินดียินร้าย หมดภัยและความขลาดลงได้ ใจวางอุเบกขาต่อทุกขเวทนาได้ ส่งผลให้จิตใจสงบ ไม่ฟุ้งซ่าน บรรเทาราคะและความยึดมั่นถือมั่นในกาย ถอนความเห็นผิดว่าสวยว่างามลงได้
แหล่งข้อมูลอื่น

วิธีปฏิบัติกายคตาสติ
อ่านรายละเอียด วิธีปฏิบัติกายคตาสติ จากกายคตาสติสูตร (พระไตรปิฎก ภาษาไทย) ในวิกิซอร์ซ
อรรถกถา กายคตาสติสูตร ในวิกิซอร์ซ
วิธีปฏิบัติกายคตาสติในคัมภีร์วิสุทธิมรรค
โคมลอย

โคมข่งหมิงสมัยใหม่
บรรยากาศงานยี่เป็งในตำบลสันทราย อำเภอเมืองเชียงใหม่ จังหวัดเชียงใหม่ ซึ่งมีการปล่อยโคมลอย
โคมลอยเป็นชื่อเครื่องตามไฟชนิดหนึ่งที่จุดไฟแล้วปล่อยให้ลอยไปในอากาศ เป็นบอลลูนลมร้อนขนาดเล็กอย่างหนึ่ง มักทำจากไม้ไผ่ตั้งเป็นโครงติดกระดาษสาทาน้ำมัน ข้างในใส่เทียนหรือเชื้อเพลิงแล้วจุด ความร้อนจะก่ออากาศภายในโคม โคมจึงเบาขึ้นจนค่อย ๆ ลอยไปในอากาศ เพราะฉะนั้น โคมลอยจึงลอยได้เท่าที่เพลิงยังไม่มอด เมื่อมอดแล้วก็ตกลงสู่พื้นโลกดังเดิม
ในทวีปเอเชียและที่อื่นทั่วโลก มีการทำโคมลอยเป็นประเพณีมาหลายศตวรรษแล้ว เพื่อปล่อยสำหรับเล่นหรือเป็นส่วนหนึ่งของเทศกาลซึ่งมีมายาวนาน ชื่อ "โคมลอย" เป็นคำแปลของชื่อภาษาจีน เทียนเติง (天燈, 天灯) โคมลอยนั้น บางทีก็เรียก ไฟลอยหรือเทียนลอย แต่คำอย่างหลังนี้มักใช้หมายถึง ระเบิดที่ใช้กันในสงครามโลกครั้งที่สองมากกว่า
ประวัติ

โจเซฟ นีดแฮม นักจีนศึกษาและนักประวัติศาสตร์วิทยาศาสตร์ ว่า ชาวจีนทดลองบอลลูนลมร้อนขนาดเล็กเพื่อส่งสัญญาณมาตั้งแต่ 3 ศตวรรษก่อนคริสตกาล ระหว่างยุครณรัฐ ทว่า ตามประเพณี การประดิษฐ์นั้นยกให้เป็นของปราชญ์และนักยุทธศาสตร์ทางทหาร จูเก่อเลี่ยง (234–181 ปีก่อนคริสตกาล)  ฉายา ข่งหมิง กล่าวกันว่าเขาใช้สารซึ่งเขียนในโคมลอยเพื่อขอความช่วยเหลือครั้งเขาถูกทหารข้าศึกล้อม ด้วยเหตุนี้ โคมลอยจึงยังรู้จักในประเทศจีนว่า โคมข่งหมิง (孔明燈, 孔明灯)
โคมลอยเป็นคำอธิบายการพบเห็นยูเอฟโอที่เป็นไปได้อย่างหนึ่งตลอดมาจนถึงปัจจุบัน
การใช้ > จีนแผ่นดินใหญ่

ในจีนโบราณ โคมลอยใช้ในทางยุทธศาสตร์ในสงคราม ทว่า ช่วงหลัง มีการใช้นอกเหนือจากทางทหารเมื่อได้รับความนิยมในหมู่เด็กในเทศกาล ต่อมา โคมลอยเหล่านี้รวมอยู่ในเทศกาลอย่างเทศกาลไหว้พระจันทร์และเทศกาลโคม
การใช้ > ไต้หวัน

ย่านผิงซี (Pingxi District) ในนครนิวไทเปของไต้หวันจัดเทศกาลโคมประจำปีซึ่งมีการปล่อยโคมลอยสู่ท้องฟ้าราตรีพร้อมกับมีคำอธิษฐานเขียนไว้บนโคม
การใช้ > ไทย

ชาวล้านนาทางภาคเหนือของประเทศไทยใช้โคมลอยตลอดปี เพื่อการเฉลิมฉลองและโอกาสพิเศษอื่น เทศกาลสำคัญมากหนึ่งซึ่งใช้โคมลอย คือ เทศกาลยี่เป็ง ซึ่งจัดในวันเพ็ญ เดือน 2 ของปฏิทินล้านนา (ตรงกับลอยกระทง ในวันเพ็ญ เดือน 12 ของปฏิทินจันทรคติไทย) การเฉลิมฉลองยี่เป็งที่ซับซ้อนที่สุดเห็นได้ในจังหวัดเชียงใหม่ เมืองหลวงโบราณของอดีตราชอาณาจักรล้านนา เทศกาลนี้มุ่งหมายให้เป็นเวลาทำบุญ ในสมัยปัจจุบัน ชาวไทยทุกภาคนิยมลอยโคมเมื่อโคมลอยถูกรวมอยู่ในเทศกาลในส่วนที่เหลือของประเทศ
นอกเหนือจากนี้ คนยังประดับบ้าน สวนและวัดด้วยโคมกระดาษรูปทรงประณีต (เรียก โคมไฟ) หลายแบบ มองว่าการปล่อยโคมลอยทำให้โชคดี และชาวไทยจำนวนมากเชื่อว่าเป็นสัญลักษณ์ของปัญหาและความกังวลลอยไป
การใช้ > บราซิลและโปรตุเกส

โคมลอยเป็นลักษณะตามประเพณีหนึ่งของเทศกาลเดือนมิถุนายน (Festas Juninas) เมื่อปลายเดือนมิถุนายน อ้างว่า ผู้อยู่ในนิคมนำจารีตประเพณีดังกล่าวจากโปรตุเกสไปบราซิลในคริสต์ศตวรรษที่ 16 และยังคงเหนียวแน่นในประเทศโปรตุเกส โดยเฉพาะอย่างยิ่งในโปร์ตู ประเพณีวันหยุดเดือนมิถุนายนยังรวมประทัดและดอกไม้ไฟ ซึ่งเป็นสิ่งประดิษฐ์ของจีนเช่นกัน ฉะนั้นจึงคาดคะเนว่า นักสำรวจชาวโปรตุเกสอาจนำส่วนเหล่านี้มาจากจีนราว ค.ศ. 1500 มีการดัดแปลงการออกแบบปละจารีตประเพณีของโคมลอยบราซิลให้เข้ากับเทศกาลของตน
โคมลอยบราซิลปกติทำโดยเด็กและวัยรุ่นกลุ่มเล็ก แต่ผู้ใหญ่ร่วมด้วยบางครั้ง โดยเฉพาะบอลลูนขนาดใหญ่และประณีตมาก การปล่อยโคมขนาดใหญ่ ซึ่งอาจมีเส้นผ่านศูนย์กลางได้ถึงสองเมตร ปกติจะต้องอาศัยการร่วมมือของหลายคนช่วยจับบอลลูนให้ตึงเต็มที่ก่อนพอง
อันตราย

โคมลอยอาจตกสู่พื้นขณะไฟยังลุกอยู่ ทำให้เป็นอัคคีภัย ในการออกแบบตรงแบบ ตราบเท่าที่โคมตั้งตรงอยู่ กระดาษจะไม่ร้อนจนติดไฟ แต่หากโคมเอียง (อาจเกิดจากลมหรือการชนวัตถุบางอย่าง) โคมอาจติดไฟขณะอยู่ในอากาศ ปกติกระดาษจะไหม้หมดในไม่กี่นาที แต่ต้นเพลิงยังจุดอยู่จนตกถึงพื้น
หลังบอลลูนตก โครงลวดบางที่เหลือจะสลายไปช้ามาก เหลือเป็นภัยต่อสัตว์ที่อาจไปกลืนมัน ใน ค.ศ. 2009 บริษัทอังกฤษ สกายออบส์ไชนีสแลนเทินส์ พัฒนาโคมซึ่งมีเชือกกันไฟสลายได้ทางชีวภาพแทนลวดโลหะ ผู้ผลิตสัญชาติยุโรปอื่นอีกมากรับการออกแบบคล้ายกันนี้ ใน ค.ศ. 2012 บริษัทเดียวกันออกการออกแบบที่ได้สิทธิบัตรโดยมีฐานกันไฟหลังมีรายงานโคมทำให้เกิดไฟ
ยังอ้างว่าโคมไฟเป็นอันตรายต่ออากาศยาน เที่ยวบินบางกอกแอร์เวย์หนึ่งถูกยกเลิกหลังพบโคมกระดาษอยู่ในเครื่องยนต์ที่ท่าอากาศยานเชียงใหม่
วันที่ 1 กรกฎาคม ค.ศ. 2013 เกิดเพลิงใหญ่สุดที่เคยมีมาในเวสต์มิดแลนส์ ประเทศอังกฤษ ซึ่งเกี่ยวข้องกับวัสดุรีไซเคิล 100,000 ตันและก่อความเสียหายมูลค่าที่ประเมิน 6 ล้านปอนด์ เริ่มจากโคมลอยซึ่งตกที่โรงรีไซเคิลพลาสติกในสเมธวิก (Smethwick) กล้องโทรทัศน์วงจรปิดสามารถจับภาพโคมเริ่มต้นไฟได้ ในการสนองต่อเหตุดังกล่าว พาวนด์แลนด์ตัดสินใจหยุดขายโคมลอยและเรียกคืนสต็อกทั้งหมดเมื่อวันที่ 6 กรกฎาคม ค.ศ. 2013
รัฐบาลสหราชอาณาจักรตัดสินใจไม่ห้ามโคมลอย แต่ในเดือนสิงหาคม ค.ศ. 2014 สถาบันมาตรฐานการค้า ตามการอภิปรายระหว่างรัฐบาลและอุตสาหกรรม ออกกฎระเบียบอุตสาหกรรมเพื่อให้แนวทางแก่ผู้ผลิต ผู้นำเข้า ผู้จัดจำหน่ายและผู้ค้าปลีกโคมลอย ซึ่งต้องให้การผลิต และคำเตือนและคำชี้แจง
อันตราย > สถานะทางกฎหมาย

แม้มีใช้มาหลายศตวรรษ แต่บางคนมีความกังวลเพิ่มขึ้นเกี่ยวกับอันตรายที่เกิดขึ้นได้ทำให้พืชผลหรือเพลิงไหม้อาคาร และอาจทำอันตรายต่อสัตว์ที่อาจกินเศษที่เหลือ แม้มิได้แพร่หลายทั่วไป แต่บางที่ห้ามโคมลอยด้วยเหตุผลเหล่านี้
นครซานย่า ประเทศจีน ห้ามโคมลอยเนื่องจากภัยต่ออากาศยานและการนำทางน่านฟ้า
การปล่อยโคมลอยมิชอบด้วยกฎหมายในส่วนใหญ่ของประเทศเยอรมนี แม้การใช้ไม่ผิดกฎหมาย เช่นในแฮร์ฟอร์ด จำเป็นต้องขอคำอนุญาตล่วงหน้าจากเจ้าหน้าที่ท้องถิ่น ในประเทศออสเตรีย การผลิต ขาย นำเข้าหรือจัดจำหน่ายไม่ชอบด้วยกฎหมาย ในประเทศอาร์เจนตินา ชิลีและโคลอมเบีย การปล่อยโคมไม่ชอบด้วยกฎหมาย เช่นเดียวกับในประเทศสเปนและเวียดนาม ในประเทศบราซิล การปล่อยโคมเป็นอาชญากรรมต่อสิ่งแวดล้อม มีโทษจำคุกสูงสุด 3 ปีตั้งแต่ ค.ศ. 1998
การค้าปลีกโคมลอย (แต่ไม่รวมการครอบครองและใช้) ซึ่ง "อาศัยไฟเปิดเพื่อให้ความร้อนอากาศในโคม" ถูกห้ามในประเทศออสเตรเลียเมื่อวันที่ 1 กุมภาพันธ์ ค.ศ. 2011
โคมลอยยังถูกห้ามในเทศมณฑลคิตทิทัส (Kittitas) รัฐวอชิงตัน เนื่องจากความกังวลต่อไฟเมื่อวันที่ 20 มิถุนายน ค.ศ. 2013
ในกรุงวอชิงตัน ดี.ซี. โคมลอย หรือเรียก บอลลูนไฟหรือร่มไฟ ถูกห้ามตั้งแต่ ค.ศ. 1892
ในบริเตนใหญ่ การใช้โคมลอยไม่ผิดกฎหมาย แต่ในประกาศที่กำหนดโดยการบินพลเรือนซึ่งระบุใน CAP 736 และเป็นอันตรายต่ออากาศยานมีโทษจำคุกสูงสุด 2 ปีและโทษปรับ 5,000 ปอนด์
แหล่งข้อมูลอื่น

การปล่อยโคมลอยในประเทศเม็กซิโก
ขยะโคมลอยที่เขตสงวนธรรมชาติแห่งชาติ (national nature reserve) Muir of Dinnet ซึ่งเป็นมรดกทางธรรมชาติสกอตแลนด์
การบินไทย เที่ยวบินที่ 311

| --- | --- |
เครื่องบิน แอร์บัส A310-304 รหัส HS-TID ณ ท่าอากาศยานดอนเมือง ในเดือนเมษายน พ.ศ. 2535
สรุปอุบัติเหตุ
วันที่: 31 กรกฎาคม พ.ศ. 2535
สรุป: เครื่องบินชนภูเขาเนื่องจากการสื่อสารที่ไม่รู้เรื่องและการสื่อสารที่ผิดพลาดจนทําให้นักบินได้บังคับเครื่องบินผิดทาง
จุดเกิดเหตุ: เทือกเขาหิมาลัยในเขตอุทยานแห่งชาติลันตัง พื้นที่พาคมตี ราชอาณาจักรเนปาล
อากาศยานลำที่เกิดเหตุ
ประเภทอากาศยาน: แอร์บัส A310-304
ชื่ออากาศยาน: บุรีรัมย์
ดําเนินการโดย: การบินไทย
หมายเลขเที่ยวบิน IATA: TG311
หมายเลขเที่ยวบิน ICAO: THA311
รหัสเรียก: THAI 311
ทะเบียน: HS-TID
ต้นทาง: ท่าอากาศยานกรุงเทพ กรุงเทพมหานคร ประเทศไทย
ปลายทาง: ท่าอากาศยานนานาชาติตริภูวัน กาฐมาณฑุ ราชอาณาจักรเนปาล
จำนวนคน: 113
ผู้โดยสาร: 99
ลูกเรือ: 14
เสียชีวิต: 113
บาดเจ็บ: 0
สูญหาย: 0
รอดชีวิต: 0
การบินไทย เที่ยวบินที่ 311 เป็นเที่ยวบินระหว่างประเทศของไทยที่ประสบอุบัติเหตุชนภูเขาขณะกำลังลดระดับ เตรียมร่อนลงจอดที่ท่าอากาศยานนานาชาติตรีภูวัน กรุงกาฐมาณฑุ ประเทศเนปาล เมื่อวันที่ 31 กรกฎาคม พ.ศ. 2535 12:45:26 ตามเวลาในประเทศเนปาล ผู้โดยสารจำนวน 99 คน และลูกเรือ 14 คน เสียชีวิตทั้งหมด ก่อนหน้านี้การบินไทย เที่ยวบินที่ 311 (พ.ศ. 2516) เคยประสบอุบัติเหตุโดยมีหมายเลขเที่ยวบินเหมือนกัน
ผู้โดยสาร

| สัญชาติ | ผู้โดยสาร | ลูกเรือ | รวม | สัญชาติ | ผู้โดยสาร | ลูกเรือ | รวม |
| --- | --- | --- | --- | --- | --- | --- | --- |
|  ไทย | 21 | 14 | 35 |  สเปน | 3 | 0 | 3 |
|  เนปาล | 23 | 0 | 23 |  เกาหลีใต้ | 2 | 0 | 2 |
|  ญี่ปุ่น | 17 | 0 | 17 |  อิสราเอล | 2 | 0 | 2 |
|  สหรัฐ | 11 | 0 | 11 |  สหราชอาณาจักร | 2 | 0 | 2 |
|  เบลเยียม | 5 | 0 | 5 |  แคนาดา | 2 | 0 | 2 |
|  ฟินแลนด์ | 5 | 0 | 5 |  นิวซีแลนด์ | 1 | 0 | 1 |
|  เยอรมนี | 4 | 0 | 4 |  ออสเตรเลีย | 1 | 0 | 1 |
| รวม | รวม | รวม | รวม | รวม | 99 | 14 | 113 |